Source: http://www.legex.ro/OUG-100-2017-157398.aspx
Timestamp: 2020-05-25 15:59:41+00:00
Document Index: 8423585

Matched Legal Cases: ['articolul 1', 'articolul 11', 'Articolul 11', 'articolul 31', 'articolul 32', 'Articolul 32', 'articolul 5']

OUG 100/2017 | Legislatie gratuita
OUG 100 2017 completeaza OUG 77 2011
OUG Nr.100 din 14.12.2017
ACT PUBLICAT ÎN MONITORUL OFICIAL NR. 1006 din 19 decembrie 2017
Având în vedere faptul că, pentru fiecare arie terapeutică, statul are obligaţia de a asigura accesul la medicamente derivate din sânge uman sau plasmă umană, medicamente esenţiale stabilite de Organizaţia Mondială a Sănătăţii,ţinând cont că măsurile vizează protejarea sănătăţii publice în scopul reducerii/evitării situaţiilor cauzate de lipsa disponibilităţii medicamentelor constatate pe piaţă, situaţii care au impact direct asupra sănătăţii publice,având în vedere faptul că medicamentele derivate din sânge uman sau plasmă umană sunt medicamente unice prin natura lor, fără alternativă terapeutică, cu costuri de producţie de aproximativ 60% datorită procesului de producţie cu durată de 7-9 luni, iar contribuţia trimestrială în formula actuală şi modalitatea de reglementare a preţului au condus deja la discontinuitatea în piaţă a acestora, cu risc major pentru sănătatea pacienţilor, respectiv un număr aproximativ de 617 pacienţi cu sindrom de imunodeficienţă primară şi 952 de pacienţi cu hemofilie pot fi afectaţi în continuare de discontinuitatea în piaţă,se impune adoptarea de urgenţă a unor măsuri temporare care să conducă la suspendarea pentru o perioadă limitată de timp de 2 ani a obligaţiei deţinătorilor autorizaţiilor de punere pe piaţă a medicamentelor, care sunt persoane juridice române, precum şi deţinătorilor autorizaţiilor de punere pe piaţă a medicamentelor, care nu sunt persoane juridice române, prin reprezentanţii legali ai acestora, de plată a contribuţiei trimestriale datorate pentru medicamentele derivate din sânge uman sau plasmă umană,în caz contrar nemaiputându-se asigura continuitatea tratamentului cu medicamentele derivate din sânge uman sau plasmă umană,ţinând seama de faptul că neadoptarea de măsuri imediate, prin ordonanţă de urgenţă, ar avea impact direct asupra sănătăţii publice şi ar conduce la afectarea intereselor asiguraţilor prin lipsa de pe piaţă a disponibilităţii medicamentelor derivate din sânge uman sau plasmă umană,luând în considerare urgenţa cu care trebuie să se intervină pentru evitarea intrării într-o situaţie de excluziune socială pentru anumite categorii de persoane, care ar conduce la afectarea dreptului la un nivel de trai decent,în vederea diminuării riscului de marginalizare socială ce poate apărea în unele situaţii deosebite în absenţa prezentului act normativ,în considerarea faptului că aceste elemente vizează interesul general public şi constituie situaţii de urgenţă a căror reglementare nu poate fi amânată, cu impact direct asupra asigurării asistenţei medicale şi protecţiei sociale a populaţiei,în temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă.ARTICOL UNIC Ordonanţa de urgenţă a Guvernului nr. 77/2011 privind stabilirea unor contribuţii pentru finanţarea unor cheltuieli în domeniul sănătăţii, publicată în Monitorul Oficial al României, Partea I, nr. 680 din 26 septembrie 2011, aprobată prin Legea nr. 184/2015, se completează după cum urmează: 1. După articolul 1 se introduce un nou articol, articolul 11, cu următorul cuprins: Articolul 11 (1) Prin excepţie de la prevederile art. 1, deţinătorii autorizaţiilor de punere pe piaţă a medicamentelor, care sunt persoane juridice române, precum şi deţinătorii autorizaţiilor de punere pe piaţă a medicamentelor, care nu sunt persoane juridice române, prin reprezentanţii legali ai acestora, nu datorează contribuţia trimestrială prevăzută la art. 32 pentru valoarea consumului centralizat aferentă medicamentelor derivate din sânge uman sau plasmă umană, suportate din Fondul naţional unic de asigurări sociale de sănătate şi din bugetul Ministerului Sănătăţii; lista medicamentelor derivate din sânge uman sau plasmă umană se aprobă prin ordin al ministrului sănătăţii.(2) Prevederile alin. (1) se aplică pentru o perioadă de 2 ani, începând cu data de 1 ianuarie 2018. 2. După articolul 31 se introduce un nou articol, articolul 32, cu următorul cuprins: Articolul 32 (1) Începând cu data de 1 ianuarie 2018, contribuţia trimestrială se calculează prin aplicarea unui procent «p» asupra valorii consumului de medicamente suportate din Fondul naţional unic de asigurări sociale de sănătate şi din bugetul Ministerului Sănătăţii, din care se exclude valoarea consumului pentru medicamentele prevăzute la art. 11 alin. (1) şi art. 12 pentru care se încheie contracte cost-volum/cost-volum-rezultat, în condiţiile legi(2) Procentul «p» se calculează astfel: unde: CTt = valoarea consumului total trimestrial de medicamente pentru care există obligaţia de plată prevăzută la art. 1, suportată din Fondul naţional unic de asigurări sociale de sănătate şi din bugetul Ministerului Sănătăţii, raportată Casei Naţionale de Asigurări de Sănătate de casele de asigurări de sănătate, conform datelor înregistrate în platforma informatică a asigurărilor sociale de sănătate, din care se exclude valoarea consumului pentru medicamentele prevăzute la art. 11 alin. (1) şi art. 12 pentru care se încheie contracte cost-volum/cost-volum-rezultat; BAt = bugetul aprobat trimestrial, aferent medicamentelor suportate din Fondul naţional unic de asigurări sociale de sănătate şi din bugetul Ministerului Sănătăţii, unde CTt şi BAt nu includ taxa pe valoarea adăugată, iar BAt este de 1.515 milioane lei. (3) Valoarea procentului «p» se comunică persoanelor prevăzute la art. 1 de către Casa Naţională de Asigurări de Sănătate, odată cu consumul trimestrial prevăzut la art. 5 alin. (71). 3. La articolul 5, după alineatul (7) se introduce un nou alineat, alineatul (71), cu următorul cuprins: (71) Începând cu data de 1 ianuarie 2018, Casa Naţională de Asigurări de Sănătate transmite în format electronic persoanelor prevăzute la art. 1, în primele 5 zile lucrătoare a celei de-a doua luni următoare încheierii trimestrului pentru care datorează contribuţia, valoarea aferentă consumului centralizat de medicamente care include şi TVA suportat din Fondul naţional unic de asigurări sociale de sănătate şi din bugetul Ministerului Sănătăţii, pe baza raportărilor transmise de casele de asigurări de sănătate, conform datelor înregistrate în platforma informatică a asigurărilor sociale de sănătate. PRIM-MINISTRUMIHAI TUDOSEContrasemnează:Ministrul sănătăţii,Florian-Dorel BodogMinistrul finanţelor publice,Ionuţ Mişa
COMENTARII la OUG 100/2017
Momentan nu exista niciun comentariu la OUG 100 din 2017
Alte acte pe aceeaşi temă cu OUG 100/2017